Վայրի երեխան

«Վայրի երեխան» (անգլ.՝ Wild Child), ռեժիսոր Նիք Մուրի ֆիլմը։ Պատմությունը դեռահաս աղջկա մասին է, որն ունի բարդ բնավորություն և հոր հետ վիճելուց հետո ուղարկվում է «խիստ կանոններով» անգլիական գիշերօթիկ դպրոց՝ իր վարքագիծը շտկելու համար։ Համաշխարհային պրեմիերան կայացել է 2008 թվականի օգոստոսի 14-ին։
Ֆիլմի կարգախոսն է՝ «Նոր աղջիկ, նոր դպրոց, նոր կանոններ»։


== Սյուժե ==
Տասնվեցամյա Փոփի Մուրը հարուստ ընտանիքից՝ երես առած և ինքնասիրահարված աղջիկ է, որն ապրում է Լոս Անջելեսում։ Նրա մայրը մահացել է հինգ տարի առաջ, իսկ հայրն ամուսնացել է երկրորդ անգամ։ Երբ նրա հերթական արարքն անցնում է բոլոր սահմանները, հայրը Փոփիին ուղարկում է աղջիկների համար անգլիական դպրոց։ Նա պետք է ապրի գիշերօթիկ դպրոցում անգլիացի աղջիկների հետ, որոնք աչքի չեն ընկնում նորաձև հայացքներով, ըստ Փոփիի՝ նրանք կարծում են, որ «մանիկյուր» և «պեդիկյուր» բառերը լատիներեն ողջույններ են։ Մուրը թշնամանում է դպրոցի ավագի հետ, որը ցանկանում է, որ Փոփիին հեռացնեն դպրոցից, հենց Մուրն էլ իր ընկերուհիների օգնությամբ անում է ամեն ինչ և խախտում է բոլոր կանոնները, իրեն հեռացնելու համար։ Բայց տնօրենը խոստանում է Փոփիի հորը, որը կօգնի աղջկան։ Փոփիի անգլիացի նոր ընկերուհիները ծրագիր են մշակում, որը պետք է անհապաղ գործի։ Տնօրենն ունի որդի՝ Ֆրեդին, որը հանգստյան օրերին գալիս է մոր տուն։ Փոփին որոշում է հրապուրել նրան և սկսում է հանդիպել նրա հետ և քանի որ քոլեջում արգելվում է ցանկացած հարաբերություն տղաների և աղջիկների միջև, որի ա համար էլ Փոփիին պետք է անմիջապես հեռացնեն։
Սկսելով գայթակղել Ֆրեդիին, նա չի էլ նկատում, թե ինչպես է սիրահարվում նրան։ Բայց Հարիեթը չի փոխում իր պլանները Փոփիի հետ կապված, խայտառակում է ֆիլմի գլխավոր հերոսուհուն ընկերուհիների և Ֆրեդդիի աչքի առաջ։ Փոփին գիշերային զբոսանքի է դուրս գալիս և պատահաբար կրակայրիչով հրկիզում է վարագույրը, բայց անմիջապես մարում է այն։ Լսելով ինչ-որ մեկի քայլերը Փոփին արագ հեռանում է սենյակ։ Սակայն ինչ-որ բան հանգիստ չէր տալիս նրան և երբ նա նայում է պատուհանից, տեսնում է, որ ճաշարանը այրվում է։ Փոփին չի կորցնում իրեն և դպրոցում հրդեհային տագնապ է բարձրացնում։ Բայց երբ արդեն բոլորը փողոցում են գտնվում, պարզվում է, որ նրա նոր ընկերուհիներից մեկը տեղում չէ։ Փոփին անմիջապես գլխի է ընկնում, որ աղջիկը մնացել է այրվող ճաշարանում։ Ֆրեդին, հրդեհից հետո հետազոտելով ճաշարանը, գտնում է աղջկա կրակայրիչը և տալիս է նրան։ Հաջորդ օրը Փոփին խոստովանում է, որ նա է այրել վարագույրը, բայց ոչ հատուկ և Ֆրեդիին մի նամակ է փոխանցում, որտեղ բացատրում է, որ ինքը մեղավոր չէ իրենց վեճի համար։ Դուրս գալով տնօրենի աշխատասենյակից, նկատում է լա-քրոսի թիմային լուսանկար և տեսնում այնտեղ իր մահացած մորը։
Աղջիկը նույնպես սկսում է խաղալ լա-քրոս և կիսամյակի ընթացքում՝ նա իր թիմի հետ առաջնության շրջանակներում հաղթում է մի քանի խաղ։ Որոշ ժամանակ անց Ֆրեդին գտնում է Փոփիին, որը նայում է լուսանկարին և սիրո խոստովանություն է անում։ Այդ պահին նրա ընկերուհիներն իմանում են, որ աղջիկը մեղավոր չէ վեճի համար և որոշում են նրան օգնել։ Դատավարության ժամանակ պարզվում է, որ Փոփին չի այրել դպրոցը և որ դա արել դպրոցի ավագը՝ Գարիեթը, որը ցանկացել է հարվածի տակ դնել Փոփիին, բայց ինքն է ընկել իր ծուղակը։ Մի քանի օր անց տեղի է ունենում լա-քրոսի առաջնության եզրափակիչը և Էբբի Մաունթ թիմը հաղթում է։ Մրցույթի ժամանակ ներկա է գտնվում նաև հերոսուհու հայրը, որը հպարտանում է իր Փոփիյով։ Վերջին տեսարանում ցուցադրվում է, որ Գարիեթը հեռացվում է դպրոցից, իսկ Փոփին իր նոր ընկերուհիների և Ֆրեդիի հետ մեկնում է Մալիբու հանգստանալու և լավ ժամանակ են անցկացնում։


== Դերերում ==
Էմմա Ռոբերթս՝ Փոփի Մուր
Ալեքս Պետիֆեր՝ Ֆրեդի Քինգսլի
Քիմբերլի Նիքսոն՝ Քեյթ
Ջունո Թեմփլ՝ Ջրիպի
Լեքսի Էյնսուորտ՝ Մոլի
Շելբի Յան՝ Ռուբի
Ջոնի Պակառ՝  Ռոդի
Էյդան Քուին՝ Ջերի (պարոն Մուր)
Նատաշա Ռիչարդսոն՝ տիկին Քինգսլի
Ջորջիա Քինգ՝ Հարիեթ
Էլինոր Թերներ-Մոս՝ Շառլոտա
Ռուբի Թոմաս՝ Ջեյն
Շիրլի Քենդերսոն՝ Տնային տնտեսուհի
Սոֆի Վու՝ Կիկի
Լինդի Կոկեր՝ Ժոզի
Նիք Ֆրոստ՝ պարոն Կարտեր
Ռոմիա Էսպինոսա Սամանտա
Ջեյսոն Ուոտկինս՝ պարոն Նելիստ


== Քննադատություն ==
Ֆիլմը քննադատների կողմից ստացել է տարբեր արձագանքներ։ Rotten Tomatoes կայքում ֆիլմն ստացել է 41% վարկանիշ՝ հիմնված 27 գրախոսության վրա, իսկ միջին միավորը կազմել է 10-ից 4,81 միավոր։


== Ծանոթագրություններ ==